*Dövlət Radiotezliklər İdarəsinin*

*01 noyabr 2021-ci il tarixli 158 nömrəli*

*əmri ilə təsdiq edilmişdir*

**Baza stansiyası (BS) üzrə Anketlərin (fərdi halda) doldurulmasına dair**

**T Ə L İ M A T**

1. **Ümumi müddəalar**

Azərbaycan Respublikası Nazirlər Kabinetinin 2007-ci il 1 fevral tarixli 22 nömrəli qərarı ilə təsdiq edilmiş “Radiotezliklərin ayrılması, qeydiyyatı, istifadəsi və ödənişlərin təyin olunması Qaydaları”nın 2.24-cü bəndinə əsasən Dövlət Radiotezliklər İdarəsi (bundan sonra – DRİ) tərəfindən istifadəçiyə yaradılacaq şəbəkənin təyinatına uyğun verilmiş anketlər doldurularaq geri qaytarılır, 2.25-ci bəndinə görə isə təqdim olunmuş anket materiallarına əsasən hər bir radiorabitə vasitəsi üçün ödəniş aparıldıqdan sonra, həmin radiorabitə vasitələri DRİ-də qeydiyyata alınır və onların istifadəsinə icazə vərəqələri verilir.

Radiorabitə vasitəsi üzrə anket formaları DRİ-nin rəsmi saytından (https://dri.az/page/6 ünvanı) yüklənilir.

Anket forması doldurularkən bu Təlimatın tələbləri gözlənilməlidir. Anket doldurulduqdan və təsdiq edildikdən sonra DRİ-yə kağız daşıyıcıda və ya elektron formada (scan şəkildə dri.az saytı üzərindən) təqdim olunur.

Eyni zamanda e-gov.az saytı üzərindən (Radiorabitə vasitələrinin qeydiyyatı üçün müraciətin və sənədlərin qəbulu bölməsi) anket sənədləri təqdim edilə bilər. İnzibati reqlamentə uyğun olaraq sorğu və ona əlavə edilən sənədlər DRİ-də araşdırılır, aradan qaldırılması mümkün olan və imtina üçün əsas olmayan çatışmazlıqlar aşkar edildikdə bu barədə ərizəçiyə 5 gündən gec olmayaraq yazılı məlumat verilir. Onlar aradan qaldırıldıqdan və təkrar sorğu ilə müraciət edildikdən sonra onlara 15 gün müddətində baxılır və müvafiq qərar qəbul edilir.

1. **Anket formasında istifadə edilən əsas anlayışlar**

**Baza stansiyası** – səyyar, mobil (sellülar) və simsiz məlumatötürmə və rabitə sitemlərində mobil və stasionar abunəçi terminalları ilə bilavasitə əlaqə yaradan sabit radioötürücü və qəbuledici stansiya.

**Texnologiya növü** - BS-nin qurulma texnologiyası (Wi-Fi, WiMax, LTE, 2G, 3G, 4G və s.)

1. **Anket formasının doldurulmasına dair izahlar**

1-ci sətrdə **(“Məxsus olduğu hüquqi və fiziki şəxsin adı”**) dövlət qeydiyyatından keçmiş hüquqi şəxsin və ya VÖEN sahibi olan fiziki şəxsin qeydiyyata alındığı tam adı yazılır.

2-ci sətrdə **(“Ünvanı, telefonu, faksı, e-maili”**) hüquqi və ya fiziki şəxsin faktiki ünvanı, telefon (şəhər, mobil), faks nömrəsi, elektron poçt ünvanı qeyd olunur. Mobil nömrə kimi əlaqələndirici olaraq ayrılmış şəxsin mobil telefon nömrəsi. Elektron poçt ünvanı kimi təşkilatın rəsmi e-mail ünvanı, bu olmadıqda isə əlaqləndirici şəxsin korporativ və şəxsi e-mail ünvanı qeyd edilir. Fiziki şəxslər üzrə isə mobil nömrə və elektron poçt ünvanı kimi fiziki şəxsə məxsus olan nömrə və e-poçt ünvanı qeyd edilir.

3-cü sətrdə (**“Quraşdırma məntəqəsi”)** BS-nin faktiki quraşdırıldığı ünvan, inzibati ərazi vahidi qeyd olunur.

4-cü sətrdə **(“Coğrafi koordinatları E/N)**- BS-nin faktiki quraşdırıldığı ünvanın (yerin) coğrafi koordinatları ( E və N) qeyd edilir.

5-ci sətrdə **(“Tipi,markası”)** BS-nin modeli və markası qeyd edilir.

6-cı sətrdə (**“Zavod seriya nömrəsi”)** BS-nin zavod seriya nömrəsi qeyd edilir.

7-ci sətrdə **(“Çıxış gücü”)** BS-nin efirə yaydığı siqnalın maksimum səviyyəsi (Vt/dBm) qeyd edilir.

8-ci sətrdə **(Texnologiya növü)** BS-dəistifadə olunan texnologiyası (Wi-Fi, WiMax, LTE, 2G, 3G, 4G və s.)

9.1-ci sətrdə **(Antenanın markası)** BS-yə qoşulmuş antenanın markası qeyd olunur

9.2-ci sətrdə **(“sektor sayı”)BS-də** istifadə olunan sektorların sayı qeyd olunur.

9.3-cü sətrdə **(“asılma hündürlüyü”)**  BS-də antenanın yer səthindən asılma hündürlüyü qeyd olunur.

9.4-cü sətrdə **(“şüalanma azimutu”)** - BS antenlərinin sektorlar üzrə maksimum yayım istiqaməti (dərəcə) qeyd olunur.

9.5-ci sətrdə **(Antenanın polyarizasiyası)** ötürülən siqnalın vertikal (V) və ya horizontal (H) müstəvidə yayımlanması qeyd olunur.

10-cu sətrdə **(“Tezliyi (MHs)”)** BS-in kökləndiyi radiotezlik(lər) kanalları qeyd edilir.

11-ci sətrdə **(“Tezlik zolağının eni (MHs)”)** ayrılmış tezlik kanalları üzrə istifadə edilən tezlik zolağının eni qeyd edilir.

12-ci sətrdə **(“Kanalların sayı”)** BS-in kökləndiyi tezlik kanallarının sayı qeyd olunur.

13-cü sətrdə **(“İstismara verildiyi tarix”)** BS-ninistismara verilmə tarixi qeyd olunur.